stanford-oval/wikipedia huggingface dataset:
Roman Koudelka

| Roman Koudelka |
| --- | --- |

Henkilötiedot
Syntynyt: 9. heinäkuuta 1989 (ikä 35) Turnov, Tšekki
Mäkihyppääjä
Lempinimi:  Koudy
Seura:  LSK Lomnice nad Popelkov
Suksimerkki:  Fischer
Maailmancup
Voitot:  5
Palkintokorokkeella:  11
 Tietolaatikko päivitetty 4. maaliskuuta 2016 
Aiheesta muualla
www.roman-koudelka.com
Roman Koudelka (s. 9. heinäkuuta 1989 Turnov, Tšekkoslovakia) on tšekkiläinen mäkihyppääjä. Hänen seuransa kansallisella tasolla on LSK Lomnice nad Popelkou.
Koudelka voitti nuorten maailmanmestaruuden normaalimäessä Tarvisiossa vuonna 2007. Liberecin MM-kilpailuissa 2009 hän oli sekä normaalimäessä että suurmäessä yhdeksäs. Vancouverin olympialaisissa 2010 hän sijoittui normaalimäessä 12:nneksi. Lentomäen MM-kilpailuissa hän oli Vikersundissa 2012 yhdestoista ja Harrachovissa 2014 kuudes. Falunin MM-kilpailuissa 2015 hän sijoittui normaalimäessä neljänneksi ja suurmäessä kahdeksanneksi. Lahden MM-kilpailuissa 2017 hän sijoittui normaalimäessä 14:nneksi ja Seefeldin MM-kilpailuissa 2019 15:nneksi.
Maailmancupissa Koudelka on hypännyt kaudesta 2006−2007. Hän sijoittui kolmanneksi Harrachovin lentomäessä tammikuussa 2011 ja toiseksi Willingenissä helmikuussa 2012. Ensimmäisen osakilpailuvoittonsa hän saavutti Klingenthalissa marraskuussa 2014. Seuraavassa kuussa hän voitti Lillehammerissa sekä Engelbergissä osakilpailun ja oli Engelbergissä myös toinen. Tammikuussa 2015 hän voitti Sapporon jälkimmäisen osakilpailun ja oli ensimmäisessä kolmas. Helmikuussa hän oli kolmas Willingenissä ja Titisee-Neustadtissa. Maaliskuussa 2016 hän voitti Wisłan ensimmäisen osakilpailun. Maailmancupin kokonaiskilpailussa hän oli seitsemäs kaudella 2014–2015 ja kymmenes kaudella 2011–2012. Keski-Euroopan mäkiviikon kokonaiskilpailussa hän sijoittui viidenneksi kausilla 2011–2012 ja 2018–2019.
Koudelkan pituusennätys on 211 metriä, jonka hän hyppäsi Harrachovissa 2011.
Sa Jaehyouk

Sa Jaehyouk (kor. 사재혁, Sa Jae-hyeok, 29. tammikuuta 1985) on eteläkorealainen painonnostaja.
Sa voitti olympiakultaa 77 kilogramman painoluokassa 2008 Pekingin olympialaisissa yhteistuloksella 366 kilogrammaa (163+203). Vuotta aiemmin Chiang Main MM-kisoissa hän sijoittui pronssille työnnössä tuloksella 187 ja oli yhteistuloksellaan 353 viides. Vuonna 2005 hän voitti juniorien maailmanmestaruuden 69-kiloisissa yhteistuloksella, saavutti kultaa myös työnnössä ja pronssia tempauksessa.
Sa on 165 senttimetriä pitkä ja painaa 77 kilogrammaa. Hän asuu Hongcheonissa.
Roman Kumlyk

Roman Kumlyk
Roman Petrovytš Kumlyk (ukr. Роман Петрович Ку́млик; 4. joulukuuta 1948 Verhni Jaseniv – 22. tammikuuta 2014 Verhni Jaseniv) oli ukrainalainen viulisti ja kansanmuusikko.
Kumlyk sai viulun- ja huilunsoiton opetusta. Hän johti vuodesta 1982 Tšeremoš-kokoonpanoa ja sai vuonna 1990 Ukrainan SNT:n ansioituneen kulttuurityöläisen arvonimen. Kumlykin ohjelmistoon kuului ukrainalaisia ja hutsulien perinteeseen kuuluvia kappaleita. Vuosina 1992–2007 Kumlyk työskenteli Lublinin akateemisessa kulttuurikeskuksessa Puolassa. Hän perusti vuonna 2000 Hutsulien elämäntavan, etnografian ja soitinten museon. Hän keräsi laajan kokoelman erilaisia soittimia. Kumlyk sai vuonna 2009 Ukrainan ansioritarikunnan luokan III kunniamerkin.
SaTRec

Satellite Technology Research Center eli SaTReC on Etelä-Korean avaruustekniikan kehityskeskus, joka perustettiin vuonna 1989. Se toimii Taejonissa yliopiston sisällä ja käyttää samoja tiloja kuin Korea Advanced Institute of Science and Technology (KAIST).
Ensisijaisesti keskus kouluttaa Etelä-Korealle avaruusalan insinöörejä.
Vuonna 1992 laukaistiin ensimmäinen SaTReCin kehittämä satelliitti, Korean KITSAT-1-mikrosatelliitti. Keskuksen kehittämät satelliittit ovat
KITSAT-1
KITSAT-2
KITSAT-3
KAISTSAT-4
SPS/LRC
EOC
Yhdysvaltalaisen tiedon mukaan Satrec on kehittänyt Malesian RazakSatin ja Dubain DubaiSat-1:n  Saman tiedon mukaan Satrec on mukana Turkin ja Singaporen satelliittihankkeissa.
Sa Chen

Sa Chen (kiin. 陳薩, Chén Sà; s. 1979 Chongqing) on kiinalainen pianisti.
Chen opiskeli Dan Zhaoyin johdolla Sichuanin musiikkikonservatoriossa ja Shenzhenin taidekoulussa. Vuonna 1994 Kiinan presidentti Jiang Zemin kuunteli hänen esityksensä ja haastatteli häntä sekä Dan Zhaoyia. Chen teki ensimmäisen suuren esiintymisensä vuonna 1996 soittaessaan livenä BBC Televisionissa kilpaillessaan Leedsin kansainvälisen pianokilpailun finaalissa Simon Rattlen johtaman Birminghamin kaupungin sinfoniaorkesterin kanssa. Chen sai kilpailussa neljännen sijan. Neljäs sija ja tunnustus parhaasta poloneesin esityksestä hänelle tuli myös vuoden 2000 Kansainvälisessä Frédéric Chopin -pianokilpailussa. Vuonna 2005 Chen voitti Crystal Awardin 12. Kansainvälisessä Van Cliburn -pianokilpailussa.
Chen on tehnyt yhteistyötä lukuisten orkesterien kanssa eri kapellimestarien johdolla. Hän on pitänyt solistisia esityksiä monissa maailman johtavista musiikin keskuksista. Hän teki Yhdysvaltain-debyyttinsä huhtikuussa 2002. Chen on kiertänyt säännöllisesti Japanissa ja hänet valittiin esiintyjäksi Tokion "1900-luvun sadan suuren pianistin" konserttisarjaan. Vuonna 2008 Pentatone-levymerkillä julkaistiin maailmanlaajuisesti Chenin Frédéric Chopin -albumi. Tämä levytys sai Classic FM:n "The Best CD Award" -tunnustuksen. Chopinin kaksisatavuotisjuhlavuoden aikana 2010 Chen sai Puolan hallinnolta Chopin-taidepassin tunnustukseksi työstään Chopinin musiikin parissa.
Kamarimusiikin parissa Chen on tehnyt yhteistyötä muiden muassa Gidon Kremerin ja Natalja Gutmanin kanssa. Hän on Steinway-artisti.
Romanian kansalaisuus

Romanian passi, jota maan kansalaiset voivat hakea.
Romanian kansalaisuus on laillinen side Romanian tasavallan ja yksittäisen ihmisen välillä. Pääsääntöisesti kansalaisuus myönnetään ius sanguinis -periaatteen mukaisesti.
Kansalaisuuden saaminen syntymällä

Syntyperäisiä Romanian kansalaisia ovat sellaiset henkilöt, joiden vanhemmista vähintään toinen on Romanian kansalainen. Romanian kansalaisten adoptoimat alle 18-vuotiaat lapset saavat myös Romanian kansalaisuuden. Myös lapset, jotka on löydetty Romanian alueelta, mutta joiden vanhemmat ovat tuntemattomia, lasketaan syntyperäisiksi romanialaisiksi.
Ne, jotka ovat syntyperäisiä Romanian kansalaisia, eivät voi maan perustuslain nojalla menettää Romanian kansalaisuuttaan.
Kansalaisuuden saaminen hakemuksella

Hakemuksen perusteella Romanian kansalaisuuden voi saada yli 18-vuotias henkilö, joka on asunut Romaniassa laillisesti vähintään 8 vuotta. Mikäli hakija on naimisissa Romanian kansalaisen kanssa, vaadittava aika lyhenee viiteen vuoteen. Hakija ei saa millään muotoa olla, tai aikaisemmin ollut, uhka Romanian kansalliselle turvallisuudelle ja täytyy osoittaa uskollisuutta Romanialle. Hakijalla tulee olla riittävät edellytykset elättää itsensä Romaniassa. Lisäksi hakijan tulee osoittaa tuntemusta romanian kielestä, paikallisista tavoista, kulttuurista, kansalaisuuden oikeuksista ja velvollisuuksista sekä Romanian perustuslaista.
Hakijan odotusaikaa voidaan lyhentää edelleen puoleen, mikäli hakija täyttää jonkin seuraavista ehdoista:
Hakija on kansainvälisesti tunnettu henkilö
Hakija on toisen EU-maan kansalainen
Hakija on pakolainen
Hakija on tehnyt yli miljoonan euron sijoituksen Romaniaan.
Kaksoiskansalaisuus

Romania sallii kaksoiskansalaisuuden. Romanian kansalaiset ovat Euroopan unionin kansalaisia.
Moldovan kansalaiset voivat hakea Romanian kansalaisuutta hakemuksella. Tämä perustuu kansalaisuuden palauttamiseen, sillä Moldova muodostettiin Neuvostoliiton haltuun otetusta Romanian kuningaskunnan alueesta. Mikäli moldovalaisen hakijan vanhemmat tai isovanhemmat olivat Romanian kansalaisia ennen vuotta 1940, hakija saa Romanian kansalaisuuden ilmoituksella. Tämä Romanian parlamentin tekemä lakimuutos aiheutti vuonna 2007 närää Moldovan poliittisen johdon keskuudessa, joka pelkäsi mastamuuton kiihtyvän entisestään. Toukokuussa 2021 noin joka neljäs moldovalainen oli myös Romanian kansalainen.
Kunniakansalaisuus

Romanian kansalaisuuslain 36. artikla tunnustaa kunniakansalaisuuden, joka voidaan myöntää kiitoksena Romanialle tai romanialaisille tehdystä poikkeuksellisesta työstä. Kunniakansalaisilla on kaikki Romanian kansalaisoikeudet paitsi äänioikeus. Kunniakansalaiset eivät voi myöskään asettua ehdolle Romanian vaaleissa.
Roman Ljubimov

| Roman Ljubimov |
| --- | --- |

Henkilötiedot
Syntynyt: 1. kesäkuuta 1992 Tver, Venäjä
Kansalaisuus:   Venäjä
Jääkiekkoilija
Pelipaikka:  laitahyökkääjä
Maila:  oikea
Pituus:  190 cm
Paino:  99 kg
Pelaajaura
Pääsarjaura:  2011–
Aik. seurat:  TsSKA Moskova (KHL) THK Tver (VHL) HK Kuban Krasnodar (VHL) Philadelphia Flyers (NHL) Metallurg Magnitogorsk (KHL) HK Spartak Moskova (KHL) HK Himik Voskresensk (VHL) Ak Bars Kazan (KHL) Amur Habarovsk (KHL)
Roman Ljubimov (ven. Роман Юрьевич Любимов, s. 1. kesäkuuta 1992 Tver) on venäläinen jääkiekkoilija. Pelipaikaltaan oikealta laukova 190-senttinen ja 99-kiloinen Ljubimov on laitahyökkääjä.
Ljubimov aloitti uransa THK Tverissä. TsSKA Moskovan paidassa KHL:ssä hän debytoi kaudella 2010–2011 pelaten seitsemässä ottelussa. Hän on pelannut TsSKA-aikanaan myös lainalla VHL:ssä pelaavassa Tverissä ja saman sarjan HK Kuban Krasnodarissa. Parhaimmalla KHL-kaudellaan, kaudella 2015–2016, Ljubimov on tehnyt tehot 7+7. Heinäkuussa 2016 Ljubimov teki vapaana pelaajana sopimuksen kaudelle 2016–2017 Philadelphia Flyersin kanssa.
Ljubimov pelasi vuonna 2010 Venäjän alle 18-vuotiaiden kanssa ikäluokan MM-kilpailuissa. Hän kuuluu Venäjän jääkiekkomaajoukkueeseen vuoden 2016 MM-kilpailuissa.
Runden löytö

Merenpohjasta löytyneitä kolikoita.
Runden löydöllä (norj. Rundefunnet tai Rundeskatten) viitataan Runden saaren edustalta Norjan Herøystä löytyneeseen vuonna 1725 uponneen Akerendam-hollantilaisaluksen lastiin, joka koostui noin 57 000 kolikosta. Löydön teki 16. kesäkuuta 1972 kolme urheilusukeltajaa, jotka saivat pitää siitä 75 prosenttia. Norjan valtio sai 15 prosenttia ja Alankomaiden valtio 10 prosenttia. Lakia muutettiin myöhemmin niin, että vastaavissa tapauksissa löytäjälle jäisi pienempi osa löydöstä.
Itse onnettomuus tapahtui 8. maaliskuuta 1725 aluksen neitsytmatkalla. Kukaan yli 200 miehistön jäsenestä ei selvinnyt.
Ruggero Bonghi

Ruggero Bonghi
Ruggero Bonghi (1828−1895) oli italialainen kirjailija ja poliitikko. Hän otti osaa vuosien 1847−1849 vallankumousliikkeisiin Napolissa. Hän tuli 1859 professoriksi Paviaan, oli sittemmin vanhan ajan historian professorina Milanossa ja 1870−1877 Roomassa ja toimi samalla sanomalehtimiehenä. Vuonna 1860 hänet valittiin parlamenttiin. Hän oli 1874−1876 opetusministerinä ja toimi innokkaasti Italian opetuslaitoksen uudistamiseksi. Hän oli kolmiliiton vastustaja ja ajoi rauhan asiaa. Hänen teoksiaan ovat esimerkiksi Arnaido da Brescia (1878), Storia di Roma (3 nid. 1884−1896) ja Vita di Gesù (1890).
Aiheesta muualla

Kuvia tai muita tiedostoja aiheesta Ruggero Bonghi Wikimedia Commonsissa
Russell Hobby

Russell Keith Hobby (s. 22. tammikuuta 1933 Fremantle, Länsi-Australia) on australialainen entinen miekkailija. Hän kilpaili vuoden 1964 kesäolympialaisissa Tokiossa kalvan yksilö- ja joukkuekilpailuissa. Vuoden 1968 kesäolympialaisissa Méxicossa hän kilpaili jälleen niissä ja niiden lisäksi floretin yksilökilpailussa.
Rundegga

Rundegga
Rundegga nähtynä Ørnesvingenin tienmutkalta elokuussa 2008.
| --- | --- |
Sijainti:  Møren ja Romsdalin lääni,  Norja
Vuoristo:  Skandit
Korkeus merenpinnasta:  1 615 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Rundegga on Skandeihin kuuluva vuorenhuippu Strandan kunnan kaakkoisnurkassa, Norjassa. Huipun korkeus merenpinnan tasosta on 1 615 metriä. Sitä lähellä sijaitsee jonkin verran matalampi Dalsnibba (1 476 m), jonka huipulle johtaa kapea autotie.
Romu

Romu  tai ROMU voi tarkoittaa seuraavaa:
Romu, sukunimi
romu, erityisesti metallista koostuva jäte
ROMU, Bugbear Entertainmentin kehittämä pelimoottori, joka suunniteltiin erityisesti Next Car Gamea varten.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ROMU”, voi hakea sivunnimihaulla, laajalla sivunnimihaulla tai tekstihaulla.
Ritajärven luonnonsuojelualue

Ylisen Ritajärven ainoa saari
| --- | --- |
Sijainti:  Pirkanmaan maakunta Suomi
Lähin kaupunki:  Sastamala
Pinta-ala:  127,2 ha
| --- | --- |
Perustettu:  2014
Hallinto:  Sastamala
muokkaa - muokkaa wikitekstiä - muokkaa Wikidataa
Ritajärven luonnonsuojelualue perustettiin vuonna 2014 osana Metso-ohjelmaa Sastamalaan Pirkanmaahan. Se käsittää 127,2 hehtaarin useamman metsälohkon alueen, joka sijaitsee Sastamalan kirkolta noin 11 kilometriä pohjois-koilliseen Heinijärvellä Karkussa. Kohde on valittu vuoden 2017 Vuoden retkipaikaksi.
Alueen kuvaus

Ritajärven metsäalue on säilyttänyt erämaisuutensa varsin hyvin. Vaihtelevassa maastossa on silmiin pistävää siirtolohkareiden runsaus. Suot ovat pääsääntöisesti ojittamattomia ja alueella sijaitsee vain neljä vapaa-ajan asuntoa. Metsäalue ympäröi kolme alueen merkittävintä järveä Valkeajärveä, Ylistä Ritajärveä ja Alinta Ritajärveä. Nämä eivät sisälly suojelualueeseen, kuten eivät myöskään suojellun alueen erillisalueilla sijaitsevat Ritarijärvi ja Heinijärvi. Suojeltu on myös Ritajärvenoja ja sen ympäristö, kun se laskee Heinijärveen.
Retkeilyreitit

Alueen kolmea suurta järveä kiertävät viitoitetut retkipolut. Niiden varrella on seitsemän nuotiopaikkaa, joista yksi sijaitsee huoltotien päässä. Sinne on rakennettu huoltotieltä liikuntaesteellisille pitkospuut, kaiteet ja kulkulaiturit. Paikoitusalueita on kolme, autiotupia kaksi, sekä kota ja laavu. Alueella voi merkityissä paikoissa yöpyä.
Aiheesta muualla

Kuvia tai muita tiedostoja aiheesta Ritajärven luonnonsuojelualue Wikimedia Commonsissa
Satamalan kaupunki: Ritajärven luonnonsuojelualue (Arkistoitu – Internet Archive)
Retkipaikka.fi: Ritajärven luonnonsuojelualue
Romsdalshornet

Romsdalshornet
Romsdalshornet nähtynä luoteesta kesäkuussa 2013.
| --- | --- |
Sijainti:  Møren ja Romsdalin lääni,  Norja
Vuoristo:  Romsdalsalpene, Skandit
Korkeus merenpinnasta:  1 550 m
Prominenssi:  410  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Romsdalshornet on Skandeihin kuuluva vuorenhuippu Raumann kunnassa, Norjassa. Huipun korkeus merenpinnan tasosta on 1 550 metriä. Sen eteläpuolella sijaitsee myös 1 510-metrinen huippu. Romsdalshornetin länsipuolella on Romsdalenin laakso ja sen vastapuolella korkeudestaan ja jyrkkyydestään tunnettu ”peikonseinä”, Trollveggen. Romsdalshornetilta koilliseen sijaitsee 1 852 metriä korkea Store Vengetinden.
Saanto-oikeus

Saanto-oikeus tarkoittaa henkilön oikeutta yksipuolisesti, toisesta osapuolesta riippumatta tulla saannon kautta omistajaksi. Saanto-oikeuksia ovat esimerkiksi
lunastusoikeus
tarjouksen saajan oikeus saattaa sopimus voimaan hyväksymällä tarjous
määräalan kiinteistöstä ostaneen oikeus erottaa alue lohkomalla itsenäiseksi tilaksi
irtaimen esineen löytäjän oikeus tietyin edellytyksi saada esine omakseen
yhteisomistuksessa olevan kaupunkitontin tai -talon osuudenomistajalla eli osatalokkaalla oli aiemmin oikeus lunastaa toisen osuudenomistajan myymä osuus (vuoden 1734 lain maakaaren 7 luku).
Russell Mockridge

| Mitalit | Mitalit | Mitalit |  |
| --- | --- | --- | --- |
|  Russell Mockridge (vasemmalla) ja Hubert Opperman saapuvat Sydneyyn Melbornesta 1948. |  Russell Mockridge (vasemmalla) ja Hubert Opperman saapuvat Sydneyyn Melbornesta 1948. |  Russell Mockridge (vasemmalla) ja Hubert Opperman saapuvat Sydneyyn Melbornesta 1948. |  |
Maa:   Australia
Miesten pyöräily
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 | aika-ajo |  |
|  Kultaa | Helsinki 1952 | tandem-ajo |  |
Edward Russell Mockridge (18. heinäkuuta 1928 Melbourne, Australia – 13. syyskuuta 1958 Melbourne, Australia) oli australialainen pyöräilijä, joka kilpaili maantie- ja ratapyöräilyssä, ja kaksinkertainen olympiavoittaja.
Opiskellessaan Geelongissa Mockridge osallistui ensimmäiseen pyöräilykilpailuunsa vuonna 1946. Mockridge voitti kilpailuin, vaikkei ollut käytännössä valmistautunut siihen ollenkaan. Seuraavien kuukausien aikana Mockridge nousi Victorian osavaltion pyöräilysensaatioksi ja hänet valittiin yhtenä osavaltion edustajana maantiepyöräilyn Australian-amatöörimestaruuskilpailuihin Sydneyyn. Hän voitti ensimmäisen Australian-mestaruutensa Sydneyssä.
Mockridge valittiin hyvien otteidensa ansiosta myös Australian joukkueeseen Lontoon olympialaisiin. Hän oli epäonninen maantieajossa, sillä hänen pyörästään puhkesi kumi kahdesti, minkä takia hän jäi lopulta kilpailun 26:ksi. Vuoden 1950 Brittiläisen imperiumin kisoissa (nykyiset Kansainyhteisön kisat) Mockridge ajoi kultaan aika- ja eräajossa ja hopealle takaa-ajossa. Vuonna 1952 Mockridge voitti viisi Australian-mestaruutta ja lähti Eurooppaan kilpailemaan. Hän voitti Pariisissa samana viikonloppuna amatöörien ja ammattilaisten Grand Prix’n. Ammattilaiskilpailussa hän voitti maailmanmestari Reg Harrisin ja aiheutti porttikiellon amatööreiltä moneksi vuodeksi.
Helsingin olympialaisiin Mockridge osallistui vasta, kun Australian olympiakomitean sääntöjä muutettiin. Kisojen jälkeen olisi pitänyt olla vielä amatöörinä kaksi vuotta, mutta mm. entisen huippupyöräilijän Hubert Oppermanin vetoomuksen ansiosta amatööripakkoa lyhennettiin yhteen vuoteen, ja Mockridge pääsi osallistumaan olympialaisiin. Helsingissä Mockridge voitti kaksi kultamitalia samana päivänä. Ensin hän voitti parinsa Lionel Coxin kanssa tandem-ajon, vaikka eivät olleet kumpikaan ajaneet yhdessä aiemmin. Myöhemmin samana iltana Mockridge ajoi aika-ajon voittoon uudella olympiaennätyksellä.
Vuonna 1953 Mockridge siirtyi ammattilaiseksi. Hän voitti Tour de Vauclusen. Pari päivää ennen vuoden 1955 Ranskan ympäriajoa Mockridge loukkasi polvensa ja sai ison haavan otsaansa harjoituksissa. Hän kuitenkin osallistui ympäriajoon ja selviytyi maaliin saakka.
Mockridge palasi vuonna 1956 Australiaan, jossa hän voitti useita kilpailuja. Melbournen ja Warrnamboolin välisessä 260 kilometrin maantieajossa Mockridgen tekemä ennätys säilyi 25 vuotta. Mockridge menehtyi vuonna 1958 Tour of Gippsland -pyöräkilpailussa, joka lähti Melbournesta. Vain muutama kilometri lähdön jälkeen Mockridge törmäsi bussiin ja kuoli vammoihinsa.
Roman Kresta

| Roman Kresta |
| --- | --- |
 Roman Kresta Kyproksen rallissa vuonna 2005
Henkilötiedot
Syntynyt: 24. huhtikuuta 1976  Zlín 
Kansalaisuus:   Tšekki
WRC-ura
Aktiivivuodet:  2001–2005
Entiset tallit:  BP Ford World Rally Team Bozian Motorsport Škoda Motorsport
Kilpailuja:  38
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  5
MM-pisteitä:  30
Ensimmäinen kilpailu:  Akropolis-ralli 2001
Viimeinen kilpailu:  Suomen ralli 2010
Sijoitus kaudella 2005:  8. (29 p.)
Roman Kresta (s. 24. huhtikuuta 1976) on tšekkiläinen rallikuljettaja. Rallidebyytin hän teki vuonna 1994. Hän on kaksinkertainen Tšekin rallimestari vuosilta 2000 ja 2001. Mestaruudet hän voitti Škoda Octavia WRC:n ratissa. Hän on osoittanut olevansa ajoittain nopea myös MM-sarjassa, mutta onnistui saamaan vain yhden kauden sopimuksen Fordin tehdastallin kanssa kaudeksi 2005, jolloin hän ajoi Toni Gardemeisterin tallikaverina ja onnistui voittamaan Gardemeisterin muutamia kertoja ek ajoissa. Kauden 2005 jälkeen Kresta jatkoi Ford-tallissa testikuljettajana. Viimeiset MM-rallinsa Kresta ajoi yksityisellä N-ryhmän Mitsubishillä Ruotsissa ja Suomessa kaudella 2010.
Aiheesta muualla

Krestan nettisivut
Roman Kresta rally profile (englanniksi)
Ruokaperuna

keitettävyyden mukaan
Kiinteämaltoiset perunat
Jauhoiset kiinteämaltoiset perunat
Yleisperunat
Jauhoiset yleisperunat
Jauhoiset perunat
tuleentumisen mukaan
Varhaisperunat
Kevätperunat
Melko varhaiset perunat
Kesäperunat
Melko myöhäiset perunat
Syysperunat
Myöhäiset perunat
Talviperunat
käyttötarkoituksen mukaan
Ruokaperunat
Varhaisperunat
Muut ruokaperunat
Ruokateollisuusperunat
Tärkkelysperunat
valmistuksen mukaan
Salaattiperunat
Keittoperunat
Paistosperunat
Soseperunat
viljelytavan mukaan
Tavanomaisesti viljellyt perunat
luomuperunat
Osa artikkelisarjaa
Ruokaperuna on elintarvikkeena tai elintarvikkeen valmistuksessa käytettävä peruna.
Suomen viljellyimmät ruokaperunalajikkeet vuonna 2022 olivat Annabelle, Melody, Solit, Afra, Colomba, Gala, Marabel, Lady Claire, Sunita ja Innovator.
SHL-kausi 2018–2019

| SHL-kausi 2018–2019 |
| --- | --- |
Laji:  Jääkiekko
Järjestyksessä oleva kausi:  44.
Maa:   Ruotsi
Joukkueiden määrä:  14
Runkosarjan voittaja:  Färjestad BK
Mestari:  Frölunda HC
Pistepörssin voittaja:   Lasch Frölunda HC
Pudotuspelien pistepörssin voittaja:   Lasch Frölunda HC
Alempi sarjataso:  HockeyAllsvenskan
  ← 2017-2018 :  2019-2020 → 
SHL-kausi 2018-2019 oli SHL:n historian 44. kausi. Kausi alkoi syyskuussa 2018 ja päättyi maaliskuussa 2019. Pudotuspeleihin pääsi kymmenen parasta joukkuetta. Runkosarjan kaksi viimeistä karsivat joutumisesta HockeyAllsvenskaniin.
Mora IK ja Timrå IK joutuivat karsimaan, ja näistä Mora hävisi IK Oskarshamnille voitoin 4–3, ja Timrå menetti paikkansa Leksands IF:lle sarjan päättyessä 4–1.
Runkosarjan pistepörssin voitti yhdysvaltalainen Ryan Lasch tehoilla 12+38=50. Lasch voitti myös pudotuspelien pistekuninkuuden saldolla 6+13=19.
Right Now (Jannan albumi)

| Right Now Janna |
| --- | --- | --- |

Studioalbumin tiedot
 Julkaistu: 20. kesäkuuta 2007 (Suomi) 10. lokakuuta 2007 (Japani)
 Tuottaja(t): Janna, Tuomo Prättälä, Aki Haarala ja Antti Hynninen
 Tyylilaji: jazz, soul
 Kesto: 43.05
 Levymerkki: Jupiter
Muut kannet
 Japanissa julkaistun version kansikuva
Jannan muut julkaisut
|   | Right Now 2007 | The Makings of Me 2008 |
Singlet albumilta Right Now
 ”Take Your Time” Julkaistu: 2008
Right Now on suomalaislaulaja Jannan esikoisalbumi, joka julkaistiin Suomessa 20. kesäkuuta 2007 ja Japanissa 10. lokakuuta 2007. Albumin on tuottanut Janna, Tuomo Prättälä, Aki Haarala sekä Antti Hynninen.
Albumilta on julkaistu singlenä kappale "Take Your Time", joka on voittanut Radio Helsingin kesähittiäänestyksen. Tuomon kanssa duetoitu kappale "Ferris Wheel" nousi Japanissa radioiden 10 soitetuimpien kappaleiden joukkoon.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Take Your Time | Janna, Tuomo Prättälä | 4.00 |  |  |  |  |  |  |
| 2. | Free My Heart | Janna, Aki Haarala, Markus Nordenstreng | 4.05 |  |  |  |  |  |  |
| 3. | I Was Wrong | Tuomo Prättälä | 4.26 |  |  |  |  |  |  |
| 4. | Stay | Janna, Jukka Heikkinen | 4.50 |  |  |  |  |  |  |
| 5. | Nettles | Janna, Aki Haarala, Markus Nordenstreng | 3.55 |  |  |  |  |  |  |
| 6. | Can We Go Back | Janna, Aki Haarala | 4.51 |  |  |  |  |  |  |
| 7. | Ferris Wheel (mukana Tuomo) | Janna, Tuomo Prättälä | 4.15 |  |  |  |  |  |  |
| 8. | Wrong Before | Janna, Aki Haarala, Markus Nordenstreng | 4.39 |  |  |  |  |  |  |
| 9. | Seasons | Janna, Aki Haarala, Markus Nordenstreng | 3.54 |  |  |  |  |  |  |
| 10. | Every Day | Janna, Antti Hynninen, Johanna Holopainen | 4.55 |  |  |  |  |  |  |
| Japani-version bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 11. | Calling You | Janna | 4.03 |  |  |  |  |  |  |
| 12. | Calling You (Rebeat Remix) | Janna | 4.14 |  |  |  |  |  |  |
Albumilla esiintyvät muusikot

Janna Hurmerinta – laulu, syntetisaattori (2), kosketinsoittimet (8), piano (10) ja taustalaulu
Tuomo Prättälä – kosketinsoittimet (1, 3, 7), piano (3, 7), laulu (7) ja taustalaulu
Mikko Kaakkuriniemi – rummut
Heikki Laine – basso
Tero Tuovinen – basso (10)
Aki Haarala – kitara (1, 4, 5)
Ilmari Pohjola – torvet (4, 6)
Jose Mäenpää – torvet (4, 6)
Janne Huttunen – torvet (1, 8, 9)
Janne Toivonen – torvet (1, 7, 8, 9) ja trumpetti (5)
Antti Hynninen – torvet (4, 6, 7) ja saksofoni (5)
Abdissa Assefa – lyömäsoittimet
Jukka Heikkinen – piano (2,5), kosketinsoittimet (2, 4, 5, 6, 9) ja urut (8)
Marja Viitasaari – viulu (10)
Eeva Salminen – viulu (10)
Jussi Tuhkanen – viulu (10)
Tiia Makkonen – sello (10)
Teuvo Lampinen